SHOL Ry matka-apurahahakemus 2023 Vivianne Homanen.

Olin Erasmus+-vaihdossa Siennassa, Italiassa, aivan Toskanan sydämessä. Olin vaihdossa kokonaisuudessaan noin 5 kuukautta helmikuun lopusta elokuun alkuun tänä vuonna 2023.

Arkeni koostui viidennen vuoden hammaslääketieteen luentojen lisäksi uusien tuttavuuksien ja ystävien tapaamisesta ja reissuista ympäri Italiaa. Sekä tietenkin paikallisesta juoma- ja ruokakulttuurista nauttimisesta. Opiskeluaikataulu oli Italiassa melko joustava, jolloin aikaa jäi niin omalle vapaa-ajalle, kuin myös itse opiskelulle mukavasti. Sain vaihdostani huimasti uusia ystäviä sekä tuttavia, joista osa varmasti kantaa pidemmänkin ajan päähän.

 Vaihtoni aikana kirjoitin aiheesta kolumnin Hammaslääkärilehteen, Denttarit palstalle. Kolumni sai positiivisen vastaanoton ja syntyi tunne, että moni muukin olisi varmasti halukas vastaavanlaiselle ratkaisulle. Kaiken kaikkiaan itse voisin kaikille suositella vaihtoa tai muuten vaan kansainvälistä toimintaa.